runetrust/blame-folketinget-dk huggingface dataset:
Sigurd Agersnap (SF), 2024-12-04:
Som jeg har set produktionen af strikketøj, er der behov for at betale afgifter løbende, også en gang om året.
Men det er jo rigtigt, at hvis man vælger at få indregistreret bilen, så betaler man en løbende afgift, ligesom man gør, hvis man vælger at få indregistreret andre biler.
Hvis man synes, det er sjovt at skrue på gamle biler og bare vise den frem hjemme på matriklen, kan man vælge ikke at indregistrere den.
Hvis man vil have muligheden for at køre på vejene, skal man betale de løbende afgifter.
Man har godt nok en rabat, men man skal betale de løbende afgifter.
Det er jo den balance, jeg snakkede om før.
Vi skal ikke have et incitament til, at mange kører rundt i gamle biler, og derfor kan afgiften ikke være meget lavere end andre afgifter.
Kenneth Fredslund Petersen (DD), 2024-12-04:
Jeg anerkender, at beløbet ikke er voldsomt stort, og jeg tror ganske enkelt ikke på, at hvis vi fjernede den, hvilket vi har et stort ønske om – vi mener, den er urimelig – skulle det være et incitament til, at man begyndte at køre mere.
Det tror jeg simpelt hen ikke på man gør.
Man kører det, man har tid til, i dag, og det, man har råd til, havde jeg nær sagt.
Det ender jo med, at det kun er forbeholdt de allerrigeste i den sidste ende, fordi det i forvejen koster en formue at få indregistreret en bil.
om det så er en Porsche eller en gammel Volkswagen Boble, som blev nævnt tidligere, er fuldstændig underordnet; de kører i gennemsnit 1.300 km om året.
Sigurd Agersnap (SF), 2024-12-04:
Tak for ordet, formand.
De foregående talere har redegjort godt for lovgivningen og diverse afgiftssatser, og jeg vil ikke trække jer igennem præcis det samme, men der er nok noget af det, jeg vil berøre igen.
Nu sagde ordføreren for forslagsstillerne jo før, at det er ærgerligt med en hobby, der en afgift på.
Der vil jeg jo sige, at jeg kan ikke komme på mange hobbyer, der ikke er en afgift på, altså så skal det være barfodsløb, der ikke er afgiftsbelagt.
Hvis man strikker, som der er en del i mit parti, der gør, så betaler man jo den almindelige momssats.
Det er jo sådan, at selv om det er hobbyer, er der jo også afgifter, som spiller ind, og det er der også på det her område.
Når vi i SF er med i aftalen om grøn omstilling af vejtransporten, som jo bestemmer afgiften her på området, var det, fordi den aftale skulle gøre netop det, altså den skulle sikre en grøn omstilling af vejtransporten.
Den skulle ikke gøre, at folk hellere kørte rundt i gamle benzin- og dieselbiler, som var veteranbiler.
Derfor har man lavet den aftale, at de har en fjerdedel af afgiften.
Det synes jeg giver mening, det rammer en flot rabat, som man ikke har på mange andre hobbyer, men det er selvfølgelig rigtigt, at de biler kører mindre og de forurener ikke på samme måde.
Vi synes ikke, at man bør prioritere 60 mio. kr. til, at veteranbilerne får en endnu lavere afgift.
Vi mener, at afgiften er fair, og vi mener, at de penge kan bruges til andre, mere trængende områder i bl.a. vores velfærdssamfund – så vi kan ikke støtte beslutningsforslaget.
Tak for ordet.
Kenneth Fredslund Petersen (DD), 2024-12-04:
Om 6 år bliver den sidste bil på vægtafgift veteranbil.
Vi har ikke en vægtafgift mere om 6 år.
Der går man over til den nye afgiftsform.
Vi mener stadig væk, at det vil være ganske rimeligt, at man fjerner en afgift, som for øvrigt nu stiger med de her 36 pct. Man kunne måske have håbet på, at man ville holde dem ude af ligningen, da man indgik den aftale i sin tid.
Det er en fritidsinteresse, der for øvrigt koster mange af de her ejere rigtig mange penge i forvejen.
Rasmus Stoklund (S), 2024-12-04:
Netop fordi det er en fritidsinteresse og det jo derfor har nogle andre vilkår, da der er tale om nogle ældre biler, så får man også den her ret store rabat, hvor man betaler 25 pct. af den afgift, som andre køretøjer betaler.
Eftersom det nu også er biler, som er fra slutningen af 1980'erne, der vil kunne kategoriseres som veteranbiler, så synes jeg også, at der er et hensyn til, at det ikke bliver så attraktivt at køre i meget gamle biler, som man holder ved lige for at få nogle meget, meget lempelige afgiftsatser, også i lyset af at originalitetskravet er afskaffet.
Derfor synes jeg, det er et udtryk for nogle rimelig fornuftige balancer, man fandt der i 2020.
Per Husted (S), 2024-12-04:
Tak, formand.
Med B 33 foreslås det at fjerne den periodiske afgift på veterankøretøjer.
I den sammenhæng er det biler, der er minimum 35 år.
Jeg tror egentlig, de fleste har sådan et nostalgisk forhold til veterankøretøjer.
Når jeg ser sådan en Volvo 544 eller en ældre Folkevogn Boble, vælter der minder frem, mest fra min barndom om ture ude i det danske landskab i de her flotte køretøjer.
Men for mig vækker det også minder om hyppige punkteringer, utætte udstødningsrør og en tendens til utætheder med olie, som lå i en pøl på garagegulvet.
Det var biler med personlighed lidt i modsætning til nutidens meget effektive og driftssikre biler.
Der er jo heldigvis mange i vores land, som holder af minderne ved at dyrke en hobby med at vedligeholde de gamle biler og tage på træf med dem ude i sommerlandet.
Vi værdsætter det endda så meget, at veteranbiler i afgiftsmæssig forstand får en endda meget stor rabat på de periodiske afgifter.
De betaler kun 25 pct. af de afgifter, som nyere biler pålægges.
Det betyder, som ministeren også var inde på med nogle konkrete priser, at vægtafgiften på en bil på eksempelvis 1.200 kg, der i øjeblikket er på 685 kr. pr. halvår, stiger om nogle år, hvilket jeg lige vil komme ind på senere.
Når vi siger nogle høje procenttal, skal man huske på, hvad udgangspunktet er.
Og så er der endda i »Aftale om grøn omstilling af vejtransporten« blevet lempet yderligere på det, der hedder originalitetskravet, så ombyggede biler også er omfattet af de lempelige krav.
Som nævnt er det besluttet, af afgiften skal stige i de kommende år, som det korrekt blev nævnt tidligere.
Det gælder eksempelvis den bil på 1.200 kg – ministeren var jo inde på, at det kunne være en Porsche fra 1980'erne, tror jeg.
Her stiger afgiften fra 685 kr. pr. halvår til 755 kr. pr. halvår i 2024-priser, når vi når frem til 2026.
Så veteranbiler behandles godt i Danmark, og vi nyder dem, men i Socialdemokratiet finder vi det egentlig rimeligt, at ejerne af dem også bidrager.
De fleste veteranbiler kører ikke så mange kilometer hvert år, men jeg tror de fleste ville være enige i, at også veteranbilejere skal bidrage til fælleskassen, da bilerne også slider på vores veje og er medvirkende i uheld, luftforurening og støj, og hvad det ellers kan være.
Socialdemokratiet støtter ikke beslutningsforslaget, men værdsætter fokus på veteranbiler, og med de ord vil jeg sige tak.
Preben Bang Henriksen (V), 2024-12-04:
Tak for det.
Jeg skal indledningsvis sige, at jeg taler på Venstres vegne, men herudover også på Moderaternes vegne.
De havde ikke mulighed for at være repræsenteret her i dag.
Først og fremmest vil jeg gerne kvittere over for forslagsstillerne for, at man sætter fokus på veteranbiler.
Det er en vigtig del af vores kulturarv.
Jeg tror, de fleste af os har gode oplevelser med veteranbiler – vi har med store øjne set til, at der kører veteranbiler på gaderne, og vi har også været til forskellige træf i den henseende.
Henset til at beslutningsforslaget er at give økonomisk håndsrækning til danske veterankøretøjsentusiaster, skal jeg knytte et par bemærkninger til det.
Når vi i Venstre ikke kan bakke op om at fjerne den periodiske afgift specifikt på veterankøretøjer, handler det om, at alle biler i dag er omfattet af løbende afgifter frem til 2026.
Desuden er jeg rigtig glad for, at vi allerede i dag har en lempeligere periodisk afgift på veteranbiler.
Det har været understreget både fra ministerens side og den socialdemokratiske ordførers side.
Der er 75 pct.s rabat, hvis det er veteranbiler, vi taler om.
Venstre anerkender, at veterankøretøjer har historisk betydning og udgør en fornuftig hobby for rigtig mange mennesker.
Men vi fastholder også den lempelige beskatning af denne kategori af køretøjer; det vil jeg da gerne understrege.
Selv om veteranbiler ikke er undtaget fra stigningen i de periodiske afgifter frem til 2026, vil de periodiske afgifter for veteranbiler fortsat udgøre 25 pct. af, hvad der gælder for andre biler.
Så summa summarum må jeg sige, at vi ikke kan støtte forslaget.
Jeg henviser også til det, som både ministeren og den socialdemokratiske ordfører sagde i relation til størrelsen af den her afgift.
Tak for det.
Per Husted (S), 2024-12-04:
Nu er afgiften ret lille i forvejen.
Og jeg vil sige om 40-50.000 km, at man vist skal være sælger på den store klinge for at køre så mange kilometer.
Det er ikke så mange – måske jyske folketingsmedlemmer, der kører herover hver uge.
Så det synes jeg egentlig er fair nok.
Jeg synes også, der er mange andre ting, hvor vi tilgodeser veteranbiler, eksempelvis med syn, hvor kravet til en almindelig bil jo er hvert andet år – jeg tror, det er hvert tredje år, når den er helt ny – men ved veteranbiler mener jeg det er hvert ottende år, f.eks. Så jeg synes egentlig, at vi gør rigtig meget, for at veteranbiler bliver tilgodeset på rigtig mange områder.
Kenneth Fredslund Petersen (DD), 2024-12-04:
Ja, det er korrekt.
Den skal synes første gang, når den er 4 år, og så hvert andet år, og veteranbiler er hvert ottende år.
Men det ændrer jo bare ikke på noget, hvis der skal være rimelighed i det.
Og jeg tror, ordføreren skulle prøve at undersøge, hvor mange der egentlig kører bare mere end 40.000 km om året her i Danmark; det er rigtig, rigtig mange, der gør det.
Men de får godt nok en stor rabat, altså en seriøst stor rabat.
Men dem, der kun kører 1.000 km i en veteranbil trænger til at få lidt rabat – en rigtig stor rabat.
Per Husted (S), 2024-12-04:
Nu vil jeg erindre om, at hvis vi taler om, at det er en benzinbil, eksempelvis, så er der jo en vis afgift på brændstoffet, man bruger til at køre også, så det synes jeg egentlig også skal med i regnestykket.
Men det ændrer ikke ved, som der er blevet sagt både fra ministeren og min side, at vi værdsætter veteranbiler rigtig meget.
Men vi synes, det er på et meget rimeligt niveau, hvad vi opkræver for veteranbiler.
Taler vi i det hele taget hobby, værdsætter vi, hvad folk har af gode hobbyer,
men vi kan jo ikke fritage fra alt.
Altså, hvis man har en hestetrailer, går vi heller ikke ind og siger, at bare fordi det er din hobby, skal du ikke betale afgift på den, selv om den ikke kører særlig mange kilometer.
Kenneth Fredslund Petersen (DD), 2024-12-04:
Tak, og tak for talen.
Altså, hvis du, som der er blevet sammenlignet lidt med, har en moderne bil i dag, der kører 40-, 50- eller 60.000 km og giver 400 kr. hvert halve år, og vi så taler om en bil, der kører 1.000 km om året, og som betaler 685 eller 799 kr., så kan man kalde det en stor rabat, eller man kan kalde det en forsvindende lille rabat i forhold til det slid, der er med de 1.000 km. Det er 40 gange mindre eller 60 gange mindre.
Det ville jo være ret og rimeligt, hvis det skulle ligestilles, at man sagde, det skulle være en til en.
Så ville den skulle være væsentlig lavere, nok tættere på nul.
Rasmus Stoklund (S), 2024-12-04:
Jeg synes egentlig, at det er pænt, at man får så stor en rabat på 75 pct., hvis man har en bil, som er 35 år eller ældre.
Jeg synes også, at det forhold, at man der jo også gik væk fra det der originalitetskrav, gjorde, at det her er en hobby, der også er tilgængelig for flere, som har mulighed for så stadig væk at være omfattet af de her lempelige afgiftssatser.
Derfor synes jeg egentlig, at det er et rimeligt leje, man er landet på.
Sigurd Agersnap (SF), 2024-12-04:
Man kan jo sige, at da man ophævede originalitetskravet, gjorde man det også muligt, at flere biler kunne være veteranbiler, og at levetidsforlænge sådan nogle biler er også noget, der er penge i, og som flere og flere gør.
Derfor kommer jeg tilbage til det samme argument, at det ikke må tippe den balance, og man kan have forskellige politiske vurderinger af, hvor balancen bør ligge, og det er helt fair.
Steffen W. Frølund (LA), 2024-12-04:
Veteranbiler – det er fedt.
Friheden, susen rundt i landet, måske endda gå og nørkle med motoren, købe stumper, sælge igen, investeringsobjekt, nostalgi.
Det synes vi er gode ting alt sammen.
Selv om vi under Danmarksdemokraterne forslaget her, kommer vi desværre til at stemme imod.
Vi synes, at finansieringen, om end det virkelig er værd at diskutere, er lige rigelig til den konfrontatoriske side.
En reform af de områder kunne vi godt billige, men det ville skulle gøres strukturelt, synes vi, så derfor er LA desværre imod.
Christina Olumeko (ALT), 2024-12-04:
Tak for ordet.
Det forslag, vi diskuterer i dag, handler om at fjerne den periodiske afgift på veterankøretøjer.
Alternativet anerkender og er sådan set enige med forslagsstillerne i, at veterankøretøjer er en del af vores fælles kulturarv, som mange entusiaster lægger en stor indsats i at vedligeholde.
Det overrasker nok ikke forslagsstillerne, at vi desværre ikke kan støtte forslaget.
Det er der flere årsager til.
For det første mener vi, at enhver ændring i beskatningen af biler – herunder også veterankøretøjer – skal tage højde for klimaaftryk og ressourceforbrug.
Og indtil der er en plan for, hvordan vi beskatter på baggrund af ressourceforbrug og klimaaftryk,
kan vi ikke støtte nogen forslag om bilbeskatning, der vil gøre det billigere at eje en bil.
Derudover mener vi heller ikke, at den foreslåede finansiering er hensigtsmæssig.
Det er foreslået at skære i Statens Kunstfonds hædersydelser og bevillinger til scenekunst.
Derfor er den foreslåede finansiering heller ikke noget, vi kan støtte.
Men jeg vil alligevel gerne sige tak til forslagsstillerne for at bringe debatten op.
Tak for ordet.
Kenneth Fredslund Petersen (DD), 2024-12-04:
Tak, og tak for talen.
Jeg tror godt, jeg kendte svaret på forhånd – det er rigtigt.
I forhold til klimabelastningen har jeg jo faktisk prøvet at italesætte flere gange, at hvis det skal være præmissen, er klimabelastningen fra de her biler nærmest nul.
De står det meste af tiden indenfor og bliver pudset og nusset, og de bliver en sjælden gang kørt ud for at blive vist frem for naboer, venner og bekendte.
Så klimabelastningen er så tæt på nul, som det næsten kan blive, trods det, at de har en gammel fossil motor.
I forhold til finansieringen må jeg jo bare sige, at vi synes, at der bliver givet rigtig mange penge ud, bl.a. til hædersydelser osv.
Derimod kan vi ikke lige se, hvor meget der bliver givet til veteranbiler.
Jeg tror faktisk, det er selvfinansieret.
Veteranbilentusiaster bruger lidt over 900 mio. kr. i form af udgifter til arbejdspladser, værksteder, og hvad de ellers bruger penge på.
Der er ingen støtte til dem, og det her kunne jo være en måde at give dem lidt anerkendelse på.
Christina Olumeko (ALT), 2024-12-04:
Tak for et godt spørgsmål.
Hvad angår den første del af spørgsmålet om klimaforbrug, vil jeg sige, at det jo er rigtigt nok, at veteranbiler ikke bliver kørt så forfærdelig meget i.
Og når vi sådan generelt snakker bilbeskatning i Danmark, kan det sådan set sagtens være, at vi på længere sigt skal over mod, at vægtafgifterne skal sættes ned.
Det vigtige er jo, når vi taler klimaforbrug, at man beskatter drivmidlerne, altså bl.a. benzin, og brugen af veje, altså roadpricing, som det bliver kaldt, eller vejbeskatning på dansk.
Så det er vi sådan set enige i.
Hvad angår selvfinansiering og veteranbilskulturarven, ved jeg simpelt hen ikke nok om det, men jeg tror sådan set, ordføreren har ret i, at det er noget, der bidrager rigtig meget til Danmark, også økonomisk.
Men desværre kan vi ikke støtte det, som det er.
Samira Nawa (RV), 2024-12-04:
Jeg sad faktisk ikke selv i forhandlingslokalet, så om det lige har været oppe at vende, ved jeg ikke.
Men at det er landet, som det er, er vi helt tilfredse med.
Christina Olumeko (ALT), 2024-12-04:
Helt klart, og hvis Danmarksdemokraterne kunne lave et skatteforslag, hvor der muligvis er en eller anden form tilskud til veteranbilskulturarven, samtidig med at man laver en samlet skattereform, hvor man får gjort det således, at det kommer til at koste det, det koster jordkloden, at man kører rundt i sit køretøj, så kunne Alternativet sådan set godt være med.
Steffen W. Frølund (LA), 2024-12-04:
Tak til ordføreren for forslagsstillerne.
Der er jo egentlig ikke noget i det, der bliver sagt her, som jeg er uenig i.
Frederik Bloch Münster (KF), 2024-12-04:
Tak, formand.
Veteranbiler er jo en fantastisk ting.
De indbefatter jo flere ting, som en konservativ elsker: nostalgi, æstetik og slutproduktet af teknisk kunnen.
Om det er en Morris Mascot, en Jaguar XJ6 eller en Ford Mustang fra 1969, er der noget særligt over en veteranbil, og for mange er det jo en samtalestarter af høj kvalitet.
Jeg har ikke tal på, hvor mange gange jeg har set scenariet udspille sig: Veteranbilejeren, der står og har åbnet kølerhjelmen på vognen og gennemgår selv de mindste detaljer med et eller flere komplet fremmede mennesker, hvad enten det måtte være til et træf foran et gods eller på Nettos parkeringsplads.
Veteranbiler er stemningsskabere på hjul og bidrager til æstetikken i samfundet, særlig i det danske sommerland, når de kommer rullende.
Selv om vi skal og bør gå nulemissionsvejen på persontransportområdet, har veteranbiler selvfølgelig også en eksistensberettigelse i fremtiden.
Derfor har vi i Det Konservative Folkeparti lyst til at støtte dette forslag, men vi kunne godt tænke os, at der blev fundet en anden finansieringskilde end den, der er lagt op til.
Så hvis det kunne lade sig gøre, vil vi gerne støtte forslaget.
Kenneth Fredslund Petersen (DD), 2024-12-04:
Tak, og tak for talen.
Jeg er helt bevidst om, at Radikale Venstre er med i aftalen.
Eller var der dialog om, at de skulle holdes uden for?
Kan ordføreren svare på det?
Frederik Bloch Münster (KF), 2024-12-04:
Jamen det er taget til efterretning.
Peter Kofod (DF), 2024-12-04:
Tak for det.
Vi kan godt lide veteranbiler i Dansk Folkeparti.
Vi synes, det er en god, sund interesse.
Jeg glæder mig over det, hver gang jeg kommer kørende på landevejen og ser en veteranbil.
Så peger jeg på den og siger til min forlovede: Se, er det ikke en flot bil?
Og så snakker vi lidt om det.
Det synes jeg er nostalgi, og det er smukt, og det er historie.
Så på mange måder er det rigtig godt.
Så vil jeg sige, at noget af det bedste ved det her forslag – andre ordførere har sagt det modsatte – men noget af det bedste ved forslaget, er jo finansieringen.
Det er jo, at vi tager penge fra nogen, der har rigeligt, og som fylder alt for meget i det danske samfund, og hvis værdi man må sige er ekstremt begrænset, og så giver vi det til noget, der har en reel værdi.
Så vi siger ja til at tage pengene fra Statens Kunstfond og give det til noget med en reel værdi, og det er veteranbilerne.
Det bakker Dansk Folkeparti helhjertet op om, så vi kan støtte det her forslag.
Samira Nawa (RV), 2024-12-04:
Tak for muligheden for at debattere veterankøretøjer her i dag.
Det vil nok ikke komme bag på forslagsstillerne, at Radikale Venstre ikke kan støtte det her beslutningsforslag.
Det drejer sig først og fremmest om, at vi er en del af den aftale, som er med til at indføre afgiften, og det er jo en aftale, som har til hensigt at sikre en grøn omstilling af vejtransporten.
Dernæst handler det jo også om, at forslagsstillerne ønsker at finde de 60 mio. kr. ved at afskaffe Statens Kunstfonds hædersydelser og beskære bevillingen til projektstøtteudvalget for scenekunst.
Så både finansieringen og det samlede forslag er vi imod, og derfor kommer vi ikke til at støtte det.
Kenneth Fredslund Petersen (DD), 2024-12-04:
Jeg synes, det var så positivt.
Vi er ikke afvisende over for at kigge andre veje.
Vi synes faktisk, at det, vi her har foreslået, er et rigtig godt sted at finde finansieringen, og det vil vi i udgangspunktet fortsætte med at foreslå, men ellers må vi jo tage den undervejs og se, om vi kan finde en anden løsning på det.
Jeg er glad for de positive meldinger fra ordføreren.
Søren Egge Rasmussen (EL), 2024-12-04:
Vil ministeren følge anbefalingerne fra forskere på DTU Aqua og grønne organisationer og stoppe fiskeri af stenbideren, indtil bestanden igen når et bæredygtigt niveau?
Ud fra det, ministeren kom med af svar, må jeg så konstatere, at ministeren ikke vil hæve rammebeløbet hurtigst muligt, og det synes jeg er ærgerligt.
Men hvis man nu går ind i at skulle forsøge at finde løsninger, så huslejen ikke stiger, så er det selvfølgelig interessant, hvis man kom frem til, at der blev nogle længere lån på almene boliger, eller hvad det kunne være.
Så det ser jeg da frem til der kommer løsninger på.
For det, vi har oplevet de seneste år med stigende byggeudgifter og et rammebeløb, som virker som en stærk begrænsning for at lave kvalitetsboliger, er noget, som ikke bare kan køre videre.
Det at hæve rammebeløbet vil medføre, at der så er nogle huslejer, der her på den korte bane er højere, men når man så ser på, hvordan huslejeudviklingen er i det private udlejningsbyggeri og de almene boliger, så vil stigningen hos de almene boliger ikke være så stor som hos den private udlejning.
Det er i hvert fald det, man kan se derude er erfaringen med profit i den private udlejning.
Så jeg ser jo frem til, at vi finder en løsning, så der kommer flere almene boliger.
Jeg synes, at vi står med et meget stort problem.
Der er boligforeninger, som egentlig er parate til at bygge, men de tør ligesom ikke gå videre med skema A og skema B og ligesom komme ind i en fase, hvor de er forpligtet til at gennemføre et byggeri.
Man tør ikke holde udbud på byggeopgaver, fordi der jo er en vis frist for at lave kontrakter.
Så vi står et sted, hvor vi virkelig har brug for, at der findes løsninger.
Og jeg kunne egentlig godt tænke mig at høre boligministeren om, hvornår det er, vi får præsenteret den her boligpakke, som regeringen har bebudet, og som vist er med i et regeringsgrundlag.
Altså, jeg synes, at vi skylder de almene boligforeninger at finde løsninger hurtigst muligt.
Sophie Hæstorp Andersen (S), 2024-12-04:
Jeg tror heldigvis ikke, at vi er så langt fra hinanden.
Vi ønsker det samme, nemlig at der bliver bygget flere almene boliger.
Vi ønsker, at vi netop sikrer, at nogle af de mange projekter, som vi ved de almene boligselskaber står med rundtomkring, også kan komme ud af skuffen og betyde, at man kan komme i gang med at bygge.
Jeg forventer, at det kommer med i et boligpolitisk udspil, hvordan vi kan sikre den udvikling, som vi lige nu ser med en stigning i antallet af almene boliger, der er på vej, og at vi også understøtter den stigning fremadrettet.
Det regner jeg med vi kan komme med i løbet af foråret.
Søren Egge Rasmussen (EL), 2024-12-04:
Det er jo kommunerne, der bestemmer det her og afsætter et beløb i deres budget, så det kan realiseres.
Jeg kunne godt tænke mig at høre, om ministeren kan løfte sløret for, hvad det er for nogle løsninger, der ligesom kunne gøre, at man kan holde huslejerne nede, altså hvad er det for nogle nye greb, ministeren ser mulighed for at indføre?
Sophie Hæstorp Andersen (S), 2024-12-04:
Så sent som i går holdt jeg oplæg for Boligselskabernes Landsforening, hvor vi netop også drøftede spørgsmålet om, hvordan vi sikrer almene boliger og flere af dem i byerne, og så er der jo et meget stort ønske, også uden for de større byer, om, at man får mulighed for at renovere og i nogle tilfælde også ændre på formen af nogle af boligerne.
Begge ting skal jo rummes i et boligpolitisk udspil, ligesom jeg synes, at det er rigtig vigtigt, at vi får kigget på, både hvordan vi sikrer, at de almene boliger ikke bare er noget, man reserverer plads til, men også er noget, man rent faktisk får bygget.
For vi har desværre også set eksempler på, at kommunerne reserverer plads til almene boliger – de 25 pct., som den tidligere regering tilbage i 2015 jo indførte – men at boligerne ikke blive opført, fordi der ikke er nogen krav om samtidighed i opførelsen af boligerne i forhold til private boliger.
Så der er flere elementer, vi kigger på.